ஆர்லோ மலைக் கோபுரம்

ஆர்லோ மலைக் கோபுரம் (Harlow Hill Tower) என்பது இங்கிலாந்தில் உள்ள வடக்கு யார்க்சயரில் உள்ள ஆரோகேட்டு என்ற நகரத்தில் உள்ள ஒரு வரலாற்றுச் சிறப்புமிக்க கட்டிடமாகும். இந்த கட்டடம் 1829 ஆம் ஆண்டில் கண்காணிப்பு கோபுரமாகக் கட்டப்பட்டது. இக்கோபுரம் ஆர்லோ மூரின் விளிம்பில் உள்ளது மற்றும் இயான் தாம்சனுக்காகக் கட்டப்பட்டது. ஆர்லோ மலைக் கோபுரம் 1900 ஆம் ஆண்டில் பார்வையிடும் இடமாக பொதுமக்களுக்கு திறக்கப்பட்டது, ஆனால் 1930 ஆம் ஆண்டில் இல் நிரந்தர தொலைநோக்கி மட்டுமே பொருத்தப்பட்டது. 1998 ஆம் ஆண்டில் , ஓர் ஊசல் உள்ளே நிறுவப்பட்டது. கட்டிடம் 1949 ஆம் ஆண்டு முதல் தரம் எனப் பட்டியலிடப்பட்டுள்ளது. இதனால், இது வரலாற்று மற்றும் கட்டிடக்கலை முக்கியத்துவம் வாய்ந்த நினைவுச் சின்னமாகப் பாதுகாக்கப்படுகிறது. இக்கோபுரம் சதுர வடிவ அடித்தளத்துடன் கற்களால் கட்டப்பட்டுள்ளது. இதன் உயரம் பொதுவாக 90 அடி (27 மீட்டர்) என்று கூறப்பட்டாலும், ஆரோகேட்டு சிவிக் சொசைட்டி இதனை அளவிட்டபோது இதன் உயரம் 70 அடி (21 மீட்டர்) மட்டுமே இருந்ததாகத் தெரிவிக்கிறது. இதன் உச்சியில் நவீன வகையிலான குவிமாடம் கொண்ட வானாய்வகக் கூரை அமைந்துள்ளது. ஆர்லோ மலைக் கோபுரம் 1829" என்று பொறிக்கப்பட்ட ஒரு கிடைமட்டக் கல்லைத் தவிர, இதில் வேறு எந்த அலங்காரமும் இல்லை. இதன் மேற்பகுதிக்கு அருகில் ஒவ்வொரு பக்கத்திலும் சிறிய சன்னல்கள் மட்டுமே உள்ளன. இதையொட்டி, ஓட்டுக் கூரையுடன் கூடிய இரண்டு அடுக்கு நுழைவுப் பகுதி நீட்டிப்பு ஒன்றும், மேல் தளத்திலுள்ள நுழைவாயிலுக்குச் செல்லும் படிக்கட்டுகளும் அமைந்துள்ளன. முக்கிய அம்சங்கள் 1829 ஆம் ஆண்டில், சுற்றியுள்ள இயற்கைக் காட்சிகளைப் பார்ப்பதற்காகவும், வானியல் கண்காணிப்பிற்காகவும் இந்தக் கோபுரம் கட்டப்பட்டது. கோபுரம் சதுர வடிவிலான கற்களால் கட்டப்பட்டுள்ளது. இதன் உயரம் சுமார் 70–90 அடி என பல்வேறு ஆதாரங்களில் குறிப்பிடப்பட்டுள்ளது; அதிகாரப்பூர்வ அளவீடுகளின்படி சுமார் 70 அடி உயரம் உள்ளது. 1933 ஆம் ஆண்டில் இதில் நிரந்தர தொலைநோக்கி இங்கு நிறுவப்பட்டது. 1998 ஆம் ஆண்டில் கோபுரத்தின் உள்ளே பூக்கோ தனி ஊசல் நிறுவப்பட்டது. இது பூமி தனது அச்சில் சுழல்கிறது என்பதை விளக்கும் அறிவியல் கருவியாகும். கல்வி முக்கியத்துவம் இன்றும் ஆர்லோ மலைக் கோபுரம் வானியல் ஆர்வலர்கள் மற்றும் சுற்றுலாப் பயணிகளை ஈர்க்கும் இடமாக உள்ளது. குறிப்பிட்ட பாரம்பரிய திறந்தநாள் நிகழ்வுகளில் பொதுமக்கள் கோபுரத்தின் உச்சிக்குச் சென்று சுற்றியுள்ள பகுதிகளின் விரிவான காட்சியையும் வானியல் காட்சிகளையும் ரசிக்க முடியும். மேற்கோள்கள்